Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: — a szabálysértésekről szóló 1999. évi LXIX. törvény
Paragraph Index: 49

b) Polgári jogból: Ismerje: — a polgári jog alapelveit, a polgári jog alanyaira vonatkozó főbb rendelkezéseket; — a tulajdonjog megszerzésének módjait; — a szerződésre, annak létrejöttére, alakiságára, tartalmára és tárgyára vonatkozó főbb szabályokat; — a szerződés érvénytelenségének okait és jogkövetkezményeit; — a szerződés módosításának szabályait; — a szerződés megszegésének következményeire vonatkozó szabályokat; — a szerződés teljesítését biztosító mellékkötelezettségeket; — a polgári jogi felelősség szabályai köréből: a kártérítés általános rendelkezéseit, a munkáltató alkalmazottja, illetve a megbízott által okozott kárért való felelősségre vonatkozó szabályokat; — a végrehajtási eljárás főbb elemeit. Legyen jártas: — a személyhez fűződő jogok jogszerű védelme kérdéseiben; — a névviseléshez, a jó hírnévhez, a kép- és a hangfelvételhez fűződő, illetőleg a magántitok, az üzleti, a hivatásbeli titok, a kegyeleti jog tartalmát illetően; — a személyhez fűződő jogok megsértésének polgári jogi védelmének és jogérvényesítés módjaiban; — a szellemi alkotásokhoz fűződő jogok tartalmában és a jogbitorlás jogkövetkezményeiben; — az ingatlan-nyilvántartás, a cégnyilvántartás és más közhitelű nyilvántartás adatainak tanulmányozásában, valamint a szükséges dokumentációk beszerzésében; — a megbízási szerződés elkészítésében, a vállalt kötelezettsége jogszerű teljesítésében; — az általa észlelt, megfigyelt, felderített adatok jogilag megengedett módon és formában történő rögzítésében és felhasználásában.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes